open-index/open-wikipedia-markdown huggingface dataset:
Samarcanda

**Samarcanda** (en ), é a terceira meirande cidade de Uzbekistán e capital da Provincia de Samarcanda (Samarqand Viloyati). Está situada a unha altitude de 702 metros. É unha cidade famosa pola súa céntrica posición na Ruta da Seda entre a China e Occidente.

Foi capital do país entre 1925 e 1930. 

## Cultura 
En 2001, a UNESCO adicionou a cidade de  2750 anos de antigüidade á lista de Patrimonio da Humanidade (World Heritage Site) co lema de Samarcanda, cruzamento de culturas (*Samarkand – Crossroads of Cultures*). 

A maioría dos seus habitantes (90 %) son falantes de taxico.

O seu nome significa probabelmente «lugar de encontro» ou «lugar do conflito» (*samara*: "encontro, conflito" en sánscrito, *kand*, *kent*: "cidade"), termo centro-asiático e ilustra ben a súa posición no límite dos mundos turco e persa.

## Historia 
Samarcanda é unha das cidades habitadas máis antigas do mundo, prosperando pola súa localización na ruta comercial entre a China e a mediterránea (Ruta da seda). Durante algúns períodos históricos Samarcanda foi unha das cidades máis grandes de Asia Central.

Comezada arredor do 700 a.C. polos persas, foi un dos principais centros da civilización persa desde os seus primeiros días. *Maracanda* foi o seu nome grego antigo cando Alexandro Magno conquistou a cidade no 329 a.C..
miniatura|225x225px|Centro coa mesquita de Bibi Khanym

### Historia medieval 
A principios do século VIII, Samarcanda pasou a estar baixo control árabe. Segundo a lenda, o segredo da fabricación de papel foi aprendido de dous prisioneiros chineses da etnia han en 751. Isto levou á fundación da primeira fábrica de papel no mundo islámico en Samarcanda. O invento estendeuse entón ao resto do mundo islámico, e desde alí a Europa.

Samarcanda foi saqueada polos mongois ao mando de Xenxis Khan en 1220. Algunhas persoas sobreviviron, pero máis tarde, Samarcanda sufriu polo menos outro ataque mongol. A cidade tardou moitas décadas en recuperarse destes desastres. En *As viaxes* de Marco Polo, onde el rexistra a súa viaxe pola Ruta da Seda, Samarcanda é descrita como "unha cidade moi grande e espléndida..." Tamén escribe sobre unha igrexa cristiá en Samarcanda, que milagrosamente permaneceu en pé despois de que se retirase unha parte da súa columna de apoio central.

En 1370, Timur o Coxo, ou Tamerlán, decidiu facer de Samarcanda a capital do seu imperio, que se estende desde a India a Turquía. Durante os seguintes 35 anos, construíu unha nova cidade e poboouna con artesáns e artesáns de todos os lugares que conquistara. Timur gañou unha reputación como mecenas das artes, e Samarcanda chegou a ter unha poboación duns 150.000 habitantes.

### Historia moderna 
En 1499, os turcos uzbecos tomaron o control de Samarcanda.

## Notas 
## Véxase tamén 
### Ligazóns externas 
* Páxina oficial de Samarcanda  
* Vídeo "Samarkand – Crossroad of Cultures - UNESCO World Heritage Centre" ; Samarcanda, Patrimonio da Humanidade
Tribo (bioloxía)

A **tribo** é, en bioloxía, unha clasificación taxonómica optativa intermedia entre a familia e o xénero (ou os sub ou super correspondentes que existan) empregada para organizar as familias que conteñen moitos membros.
Variedade (bioloxía)

A **variedade** é en taxonomía o taxon inmediatamente inferior a subespecie. Un grupo de individuos que pertence a unha mesma variedade difire dos restantes de igual subespecie por caracteres máis ou menos aparentes pero non significativos en relación a outro grupo de organismos cós que comparten moitas características e cós que conseguen reproducirse libremente.

## Exemplo de variedade en botánica 
dereita|miniatura|250px|O cacto *Escobaria vivipara*.
Un exemplo de distintas variedades botánicas da mesma especie pode ser o cacto *Escobaria vivipara*, que se atopa dende o Canadá ata México, e tamén en Novo México por baixo dos 2.600 metros. Téñense descrito nove variedades que están adaptadas a diferentes hábitats como son as que seguen:
* E. v. var. arizonica: nativa do deserto suroeste dos Estados Unidos.
* E. v. var. bisbeeana: nativa de Arizona e Novo México.
* E. v. var. deserti: atopada no deserto do suroeste.
* E. v. var. kaibabensis: maiormente limitada a Arizona.
* E. v. var. neomexicana: nativo de Novo México e Texas.
* E. v. var. vivipara: encontrada ata o norte do Canadá (Manitoba).
Nomenclatura trinomial

[miniatura|200px|Un can, *[Canis lupus familiaris*, subespecie de *Canis lupus*.]] 
A **nomenclatura trinomial**, ou **nomenclatuta tronominal** (ou **nome trinomial**) é unha forma estendida da nomenclatura binomial usada en bioloxía para identificar a cada especie de ser vivo coñecida, co fin de referirse especificamente a subdivisións menores dunha especie determinada. As máis frecuentes destas son:

*A subespecie, en cuxo caso se engade un terceiro nome sempre con minúscula detrás dos que se refiren ao xénero (con maiúscula e en primeiro lugar) e á especie (con minúscula e en segundo lugar). A modo de exemplo, pódese citar ao can, unha subespecie doméstica do lobo (*Canis lupus*), que recibe o nome trinomial de *Canis lupus familiaris*.
*A variedade, usada en botánica, moi pouco definida para considerarse unha subespecie, que se identifica escribindo a continuación do nome da especie ou subespecie a abreviatura **"var."** seguida do nome da variedade en si. Por exemplo, a acelga é unha variedade de remolacha (*Beta vulgaris*) e recibe o nome científico de *Beta vulgaris* var. *cicla*.

Menos usadas, aínda que tamén pertencentes á nomenclatura trinomial son a subvariedade ("subvar."), a forma ("forma" ou "f.") e o cultivar ("cv."), cada unha de menor entidade que a anterior.

## Notas 
## Véxase tamén 
### Outros artigos 
* Taxonomía
* Nomenclatura binominal
* Subespecie 
* Variedade (bioloxía)
Subespecie

En bioloxía denomínase **subespecie** a cada un dos grupos nos que se dividen as especies, e que se compoñen de individuos que, ademais dos caracteres propios da mesma, teñen en común outros caracteres morfolóxicos polos cales aseméllanse entre si e distínguense dos das demais subespecies. Dende o punto de vista estritamente sistemático ou da taxonomía, é a categoría taxonómica comprendida entre a especie e a raza.

A subespecie é unha parte da especie formada por unha ou máis poboacións, pouco diferenciadas e cunha distribución xeográfica concreta. Esta definición inclúe as razas xeográficas de moitos autores ('Rassenkreis'). Con todo, non está moi clara a liña de separación entre os conceptos de raza e subespecie, pois ambos taxons manteñen as características propias da especie, é dicir, que parellas de individuos de distintas subespecies ou razas (pero da mesma especie) poden emparentar e producir descendencia viábel e fértil; e só acostuman diferenciarse en caracteres externos menores aínda que recoñecibles e regularmente presentes. O termo raza utilízase con máis frecuencia fóra do ámbito científico, polo que, en taxonomía, só se emprega (por costume) para a distinción morfolóxica nun número moi limitado de especies, esencialmente os seres humanos e os animais domésticos.

## Véxase tamén
### Outros artigos
*Cultivar
*Forma
*Híbrido
*Raza
*Filo
*Subvariedade
*Nomenclatura trinomial
*Variedade
151

## Acontecementos 
* Mitilene e Esmirna son destruídas por un tremor de terra.

## Nacementos 
## Mortes 
## Outros 
* Historia ano a ano
Nomenclatura binomial

En bioloxía, a **nomenclatura binominal** (tamén chamada *nomenclatura binaria* ) é un convenio estándar empregado para denominar as diferentes especies de organismos (vivos ou xa extintos). Ás veces faise referencia á nomenclatura binominal como *Sistema de clasificación binominal*.

Como suxire a palabra *binominal*, o "nome científico" asignado a unha especie está formado pola combinación de dúas palabras ("nomes" —substantivos e adxectivos— en latín ou de raíz grecolatina): o nome do xénero e o nome específico. O conxunto de ambos é o nome científico que permite identificar a cada especie como se tivera "nome e apelido".

A nomenclatura binominal é unha norma puntual que se aplica á denominación dos taxons específicos, pero representa só un dos estándares da nomenclatura biolóxica, que se ocupa tamén da denominación formal (científica) de taxons doutras categorías.

## Véxase tamén 
### Outros artigos 
* Carl von Linné
* Nomenclatura trinomial
Life with Father

***Life with Father*** é un libro humorístico autobiográfico escrito en 1936 por Clarence Day, Jr. Foi adaptado ó teatro por Lindsay e Crouse e representado en Broadway en 1939. En 1947 foi convertido en filme e en 1953 nunha serie de televisión.

## O libro
Clarence Day escribiu este libro sobre a súa vida e a súa familia en clave de humor. As historias de seu pai, Clarence Day Sr, "Clare", contadas con ironía afectuosa, están tomadas de *The New Yorker*. Representan a clase media neoiorquina da década de 1890.

## A obra teatral
A obra de Broadway de 1939 permaneceu en escena durante sete anos, converténdose na peza teatral non musical que máis tempo aguantou en cartel en toda a historia teatral neoiorquina, un récord que aínda mantén hoxe en día. Abriu no Empire Theatre o 8 de novembro de 1939 e resistiu ata o 8 de setembro de 1945. Continuou representándose en Broadway ata o 12 de xullo de 1947 e pechou despois de 3.224 funcións. Actuaban, entre outros, o propio Lindsay, a súa muller Dorothy Stickney, e Teresa Wright. A acción transcorre nunha estancia da casa dos Day en Madison Square nos anos oitenta do século XIX.

## O filme
A película de 1947, unha comedia cinematográfica, conta a verdadeira historia dun stockbroker que quere ser o xefe e señor da súa casa pero que se encontra con que a súa muller e os fillos o ignoran ata que comezan a esixirlle que cambie de vida. Tal e como se representa na autobiografía todos os nenos da familia son rubios excepto a prima representada por Elizabeth Taylor. Acompáñana William Powell, Irene Dunne, Taylor, Edmund Gwenn, Zasu Pitts, Jimmy Lydon e Martin Milner.

O filme foi adaptado por Donald Ogden Stewart a partir da obra teatral de Howard Lindsay e Russel Crouse, baseada no libro de Clarence Day, Jr.. Foi dirixida por Michael Curtiz e nomeada nos Premios da Academia polo mellor actor principal (William Powell), pola mellor dirección artística, pola mellor cinematografía en cor e pola mellor partitura musical dun filme cómico ou dramático.

## A serie de televisión
*Life With Father* (A vida con papá) foi convertida nunha serie de televisión en 1953, con Leon Ames e Lurene Tuttle como protagonistas.

## Véxase tamén
### Bibliografía
C. Otis Skinner, 1976, *Life With Lindsay and Crouse*. Boston: Houghton, Mifflin & Co.

### Ligazóns externas
*Information about the film
*Information about the Broadway production
Coeducación

A **coeducación** é a educación mixta, é dicir, unha educación na que –polo menos organizativamente- non se ten en conta o xénero. Tivo un rápido avance nos últimos decenios, en parte debido á suposición de que ese modelo podía facilitar a igualdade de oportunidades; porén, aínda coas súas vantaxes, o esquecemento das diferenzas de xénero supuxo aspectos negativos.

A coeducación coñécese como educación mixta (coeducation) en países anglosaxóns, pero en países como en España, a coeducación é un termo que fai referencia á educación na igualdade de xénero. En países anglosaxóns refírese unicamente á mestura de homes e mulleres en institucións educativas, sen dar ningunha connotación no tipo de educación que reciben.

No entanto, o termo coeducación en España, refírese á educación na igualdade de xénero en todos os aspectos da vida, sen necesariamente referirse a unha educación na que os/as destinatarios/as sexan dun xénero ou doutro.
Johann Elert Bode

**Johann Elert Bode**, nado en Hamburgo o 19 de xaneiro de 1747 e finado en Berlín o 23 de novembro de 1826, foi un astrónomo alemán.

## Traxectoria 
A pesar de ser un grande observacionista, a súa carreira viuse inmersa nunha interminable serie de polémicas pola precedencia dos seus descubrimentos. En 1768 publicou o libro *Anleitung zur Kenntniß des gestirnten Himmels*, na segunda edición, de 1772, nunha nota a pé de páxina incluíu unha lei empírica sobre distancias planetarias formulada por Johann Daniel Titius, que hoxe se coñece como Lei de Titius-Bode.

Foi tamén un gran descubridor e catalogador de obxectos do espazo profundo, como nebulosas e cúmulos globulares. Descubriu as galaxias M81 e M82 en 1774 e a M54 ao ano seguinte. A lista dos obxectos atopados por primeira vez por Bode é moi ampla e entre elas atópanse o cúmulo globular M92, a galaxia M64, os cúmulos abertos M48 e IC 4665 e o cometa C1779A1Bode.

Dende 1787 ata 1825 Bode foi o director do Astronomisches Rechen-Institut. En 1794 foi elixido membro estranxeiro da Real Academia Sueca das Ciencias (*Kungliga Vetenskapsakademien*). En abril de 1789 sería elixido membro da Royal Society.

Bode morreu en Berlín o 23 de novembro de 1826 aos 79 anos de idade.

## Notas
Mando Diao

**Mando Diao** é unha banda de garage rock formada en Borlänge, Suecia no ano 1995. O nome da banda provén dun soño de Björn Dixgård. O grupo irrompeu no panorama internacional co seu segundo álbum *Hurricane Bar*, editado no ano 2004. A súa principal base de seareiros atópase en Suecia, Alemaña e o Xapón, aínda que nos últimos anos estendeuse cara ao oeste de Europa, especialmente cara ao Reino Unido.

## Historia 
Os inicios da banda están en 1995 cando Björn Dixgård formaba parte dun grupo chamado Butler, sendo o guitarrista e cantante. Os membros desa banda cambiaban continuamente, e moitos deles deixábana temporalmente pero non volvían. Catro anos despois, os que máis intención lle puxeron (Björn Dixgård e o teclista Daniel Häglund) decidiron tomar o proxecto máis seriamente. Björn atopouse con Gustaf Norén, ao cal lle propuxo un novo proxecto musical. Falaron para realizar e reunir letras de cancións escritas por eles, e despois de seis meses de traballo cambiaron o nome do grupo polo de Mando Diao.

Os seus primeiros concertos foron en locais da súa cidade natal, Borlänge, no ano 1999. Un escritor local describiunos como a mellor banda sen contrato que escoitara. A sección de EMI en Suecia interesouse por eles e asinaron un contrato. Ademais incorporaríanse ao grupo o batería Samuel Giers e o baixista Carl Johan Fogelklou.

No ano 2002 editaron o seu primeiro álbum en Suecia, ''Bring 'Em In*, e co primeiro sinxelo "Motown Blood" conseguiron facerse escoitar nese país. No 2003 Daniel Häglund deixou a banda e foi substituído por Mats Björke. Ese mesmo ano o álbum internacionalizouse co sinxelo "Sheepdog", e no 2004 Mando Diao foi considerada unha das mellores bandas novas do ano pola prensa.

O seu segundo álbum, *Hurricane Bar*, foi lanzado en 2005, e deulles o definitivo impulso internacional, sendo recoñecidos en todo o mundo grazas a este traballo. O seu sinxelo "God Knows" aparecería no videoxogo *FIFA 2006* de EA Sports. Nese ano Mando Diao foi abreconcertos na xira da banda The Bravery, xunto co grupo dos Ánxeles The Colour.

No mes de setembro do 2006 apareceu o seu terceiro álbum, *Ode to Ochrasy*. Ese ano a banda realizazou unha xira polo Xapón e outra por Europa.

A continuación presentaron os traballos *Never Seen the Light of Day*, aparecido no ano 2007 e *Give Me Fire*, editado en febreiro do 2009. Este último traballo estreouse en Alemaña, Austria e Suíza no número 1, en Suecia no 2 e en Grecia no 39.

Neses anos a banda actuou nos principais festivais europeos, como o *Festival de Benicàssim*, o *Rock am Ring* en Alemaña ou o de *Reading-Leeds* en Inglaterra.

O 2 de setembro do 2010 gravaron un *unplugged* para a MTV nos Union Film-Studios de Berlín, contando como convidados a Daniel Haglund, Ray Davies, Klaus Voormann, Juliette Lewis e Lana Del Rey. O concerto foi lanzado a finais do ano en CD e DVD co título *MTV Unplugged - Above and Beyond''. A principios de 2011 o batería Samuel Giers abandonou o grupo.

## Discografía 
## Notas 
## Véxase tamén 
### Ligazóns externas 
* Web oficial da banda
* MySpace de Mando Diao
* The Supporter Club, seareiros da banda
Condado de Tukuma

**Tukuma** é un dos condados nos que se atopa dividida Letonia. Etnicamente está composto por un 83,9% de letóns, un 9,3% de rusos, un 2,2% de alemáns, un 1,3% de ucraínos, un 1% de polacos e un 1% de lituanos.
Condado de Valkas

O **condado de Valkas** é un dos condados nos que se atopa dividida Letonia. O condado divídese en:

## Concellos urbanos 
* Smiltene
* Valka
* Strenči
* Seda
## Concellos rurais 
* Blomes pagasts
* Brantu pagasts
* Ērģemes pagasts
* Ēveles pagasts
* Jērcēnu pagasts
* Kārķu pagasts
* Grundzāles pagasts
* Launkalnes pagasts
* Plāņu pagasts
* Smiltenes pagasts
* Palsmanes pagasts
* Valkas pagasts
* Variņu pagasts
* Zvārtavas pagasts
* Bilskas pagasts
* Trikātas pagasts
* Vijciema pagasts
Eukaryota

Os **eucariotas** son os organismos con células que conteñen un núcleo e outros orgánulos rodeados de membranas. Os eucariotas pertencen ao dominio **Eukarya** ou **Eukaryota**. A característica que os distingue dos procariotas (as bacterias e as arqueas) é a posibilidade de que teñan orgánulos rodeados de membrana, especialmente un núcleo celular e que contén o material xenético rodeado dunha membrana nuclear. Estes organismos constan dunha ou máis células eucariotas, abranguendo dende organismos unicelulares ata verdadeiros pluricelulares nos cales as diferentes células especialízanse en diferentes tarefas e que, en xeral, non poden sobrevivir de forma illada.

## Características 
Pertencen ó dominio *Eukarya* os animais, as plantas, os fungos, así como varios grupos denominados colectivamente protistas. Todos eles presentan semellanzas a nivel molecular (estrutura dos lípidos, proteínas e xenoma) e comparten unha orixe común. Os eucariotas orixináronse hai 2,7 mil millóns de anos, despois de entre 1-1,5 mil millóns de anos de evolución dos procariotas. Os fósiles máis temperáns, como os acritarcos son difíciles de interpretar. Formas que poden relacionarse inequivocamente cos grupos modernos comezaron a xurdir hai uns 800 millóns de anos, mentres que a maioría dos grupos fósiles xa se coñecen dende o final do Cámbrico, hai uns 500 millóns de anos.

Os eucariotas repártense entre catro reinos (Protista, Plantae, Animalia e Fungi), cinco, segundo Cavalier-Smith (os anteriores máis o reino Chromista), ou moitos máis (algúns consideran, pero non é punto de vista xeralmente aceptado, que é máis axeitado clasificalos en ata vinte reinos).

O reino Protista é un grupo parafilético que xunta aos eucariotas que non encaixan en ningún dos tres grupos; por esta razón a súa diversidade coincide coa diversidade fundamental dos eucariotas. A recente clasificación de Adl et al. (2005) evita a clasificación en reinos, substituíndoa por unha acorde coa filoxenia actualmente coñecida, na que por outra parte aos taxons non se lles atribúe xa categoría algunha, para evitar os inconvenientes que supón estas para a súa posterior actualización. Esta clasificación sería a seguinte:

* Amoebozoa (algunhas das amebas ou ameboflaxelados)
* Archaeplastida (inclúe ás algas, as plantas entre outros grupos) 
* Chromalveolata (inclúe a Alveolata e Chromistas, seguindo a proposta de Cavalier-Smith).
* Excavata (inclúe diversos protozoos flaxelados, ameboides ou ameboflaxelados) 
* Opisthokonta (inclúe a Fungi e Animalia, entre outros)
* Rhizaria

Pódese ver que unha forma ameboide ou flaxelar non indica a pertenza a un grupo taxonómico concreto, como se pensaba en clasificacións tradicionais, creando grupos artificiais dende o punto de vista evolutivo (ver parafilia).

## Notas 
## Véxase tamén 
[*Eukaryota* en Uniprot(https://gl.wikipedia.org/wiki/Uniprot), NCBI]
### Outros artigos 
* Protista
* Protozoa
* Célula eucariota
Riás, Piñeiro, Tomiño

**Riás** é un lugar da parroquia de Piñeiro, no concello pontevedrés de Tomiño, na comarca do Baixo Miño. Segundo o IGE, en 2022 tiña 51 habitantes (24 homes e 27 mulleres). É o lugar máis próximo á parroquia tudense de Pexegueiro.

## Patrimonio 
Comparte con ese lugar un anaco de ribeira do río Furnia, río troiteiro que agora está ameazado pola instalación dunha estación depuradora de augas residuais. Neste río atópase unha ponte romana que comunica as parroquias de Piñeiro e Sobrada. A cada lado dela hai dous muíños, cunha repartición de uso en horas.

Neste lugar tamén se sitúa un centro terapéutico de drogodependentes, denominado "Alborada". Hai un lavadoiro que agora non se utiliza. Ó carón atópase a *poza de Parada* que se usa para regar os campos lindeiros.

## Lugares e parroquias 
### Lugares de Piñeiro 
### Parroquias de Tomiño 
## Notas 
## Véxase tamén 
### Outros artigos 
* Lugares de Tomiño
Condado de Morris

Nos Estados Unidos de América existen diversos condados co nome de Morris (**Morris County**):

* o Condado de Morris, en Kansas;
* o Condado de Morris, en Nova Jersey;
* o Condado de Morris, en Texas;
O Valado, Vilaframil, Ribadeo

**O Valado** é un lugar da parroquia de Vilaframil, no concello lugués de Ribadeo. Segundo o Instituto Galego de Estatística, en 2024 tiña 19 habitantes (8 homes e 11 mulleres).

Neste lugar, chamado así porque é unha zona valada, ben con parede de pedra, ben con outros tipos de materiais) sitúase a última escola infantil pública da parroquia. Os rapaces do lugar fan o ensino primario no grupo escolar de Ribadeo.

Actualmente esta escola úsase como lugar de reunións das distintas asociacións: de veciños, cultural, de montes e tamén como lugar de celebración de distintos cursos e actividades. Hai tamén no campo da escola un pequeno pero moi visitado parque infantil.

## Notas 

## Lugares e parroquias 
### Lugares de Vilaframil 
### Parroquias de Ribadeo
Eucariota

O termo **eucariota** pode facer referencia:
*Á **célula eucariota**, un tipo de célula distinta e máis complexa que a célula procariota.
*A un **eucariota**, un organismo constituído por células eucariotas.
*Ó taxon **Eukaryota**.
Zorbergur Zordarson

**Zorbergur Zordarson** (en ), nado en Hala í Suðursveit o 12 de marzo de 1889 e finado en Reiquiavik o 12 de novembro de 1974, foi un escritor e esperantista islandés.

## Obra 
* *Hálfir skósólar* (1915).
* *Spaks manns spjarir* (1917).
* *Hvítir hrafnar (1922, reimpresión de *Hálfir skósólar* e *Spaks manns spjarir*).
* *Bréf til Láru* (1924).
* *Íslenzkur aðall* (1938).
* *Ofvitinn* (1940-1941).
* *Ævisaga Árna Þórarinssonar prófasts, (1945-1950, memorias de Árni Þórarinsson).
* *Sálmurinn um blómið* (1954-1955).
* *Ritgerðir 1924-1959 (ensaios, 1960).
* *Í Suðursveit* (1975).

## Véxase tamén 
### Bibliografía 
* *Íslenska Alfræðiorðabókin P-Ö. 1990''. Editores: Dóra Hafsteinsdóttir e Sigríður Harðardóttir. Örn og Örlygur hf., Reiquiavik.
Xenreira (grupo)

**Xenreira** foi un grupo musical galego xurdido a mediados dos 90 dentro do movemento cultural e musical contemporáneo ao rock bravú. A pesar da súas múltiples coincidencias con este fenómeno, onde algúns críticos non dubidan en clasificalos, os seus integrantes consideráronse representantes do rock irmandiño, unha música moito máis comprometida politicamente e con raíces en distintos estilos musicais, entre os que se conta o rock radical vasco, o ska, e tamén a canción protesta galega, especialmente o grupo Fuxan os Ventos.

## Traxectoria 
A banda fundouse no ano 1994 na Estrada e estaba composta por Davide Senén Otero (voz), Silverio Otero (batería, bodhram e percusión), Maki (guitarra), Manuel Balboa (baixo), Marcos Payno (saxo alto e voz), Sevi (saxo barítono) e Pino Ricciardi (guitarra). Este último morre ao pouco tempo nun accidente de tráfico e foi substituído por Jasper, que despois sería á súa vez substituído por Xurxo Piñeiro.

A carreira discográfica en solitario de Xenreira resúmese nun único disco: *Érguete!!*, de 1997, que supuxo unha forte influencia noutros proxectos musicais galegos, tanto da época como posteriores. As súas letras estiveron marcadas por un forte compromiso político independentista, e nelas aludíase á memoria da guerra civil española ("Mil Nove 36"), as mobilizacións dos anos 70 ("Onde a loita se chama Encrobas"), á situación das persoas presas ("Recluso 241"), á desobediencia civil ("Érguete", "Ozono"), ou ao sentimento de internacionalismo solidario coa loita da independencia irlandesa ("Mesmo berce, mesma loita"). Tamén puxeron música ao himno de Acción Gallega, escrito por Ramón Cabanillas. O disco contou coa participación, entre outras persoas, de Ugia Pedreira e Ramom Pinheiro "Chito", (por aquel entón ambos os dous membros de Chouteira), así como do histórico membro de Fuxan Os Ventos, Mini, por aquel entón n'A Quenlla. O disco estaba producido por Kaki Arkarazo, un histórico do rock radical vasco e ex-compoñente de Negu Gorriak e Nación Reixa, entre outros.

Ademais de *Érguete!!*, Xenreira colaborou en varios discos colectivos. No disco *Selección Xa!*, promovido pola revista *Bravú* para reivindicar unha selección nacional galega. Nel interpretaban a canción "Selección ská", xunto co futbolista da S.D. Compostela Nacho. Tras a gravación deste tema Marcos Payno e Sevi deixaron a banda e foron substituídos por Jaco e Pablo.

En 2001 Manuel Balboa deixou a banda e foi substituído por Mario no baixo. En 2002 Xenreira anuncia a súa disolución cando estaba a piques de gravar o seu segundo álbum de estudio.

Desde entón, Marcos Payno, un dos seus membros, ten colaborado noutros proxectos musicais, como A Matraca Perversa, Galegoz, Le Glamour Grotesque e Das Kapital. Xurxo Piñeiro tamén tocou en grupos como Malandrómeda e Barbitúricos.

## Discografía 
### Álbums 
## Notas
Jean-Jules-Antoine Lecomte du Nouy

miniatura|dereita|200px|'''Démosthène s'exerçant à la parole** Lienzo de Lecomte du Nouy (1870).
**Jean-Jules-Antoine Lecomte du Nouy''' (París, 1842 - París, 1923); pintor e escultor francés de estilo orientalista. Foi alumno de Charles Gleyre e Jean-Léon Gérôme.
Gaudenzio Marconi

**Gaudenzio Marconi**, nado en 1841 e finado en 1885, foi un fotógrafo suízo de orixes italianas que traballou sobre todo en Francia.
## Traxectoria 
É coñecido sobre todo polos seus espidos artísticos de persoas. Estas fotografías usáronas moitos artistas como Auguste Rodin para as súas obras. 
## Véxase tamén 
### Ligazóns externas
Wei Hui

**Zhou Wei Hui** (chinés simplificado: 周卫慧; *pinyin*: *Zhōu Wèi Huì*), máis coñecida como **Wei Hui** (chinés simplificado: 卫慧; *pinyin*: *Wèi Huì*), nada en Yuyao, Zhejiang, o 4 de xaneiro de 1973, é unha escritora chinesa. Na actualidade, vive entre Shanghai e Nova York. Estudou Lingua e Literatura Chinesas na Universidade de Fudan, que a converteu nunha das escritoras máis lidas do país. A obra foi prohibida polas autoridades chinesas, que a consideraron "pornográfica". Posteriormente, traducíuse a numerosas linguas, gozando de grande éxito entre o público occidental.

## Estilo e temática 
Wei Hui forma parte da Nova Xeración de Escritores, xunto con Mian Mian ou Shen Haobo. As súas obras exploran o novo estilo de vida urbano das xeracións máis novas da China, marcado polo hedonismo e os referentes occidentais.
* Wei Hui (2002). *Shanghai Baby*. Tradución mediada do castelán ao catalán de Víctor Aldea Llorente. Columna. 
* Wei Hui (2005). *Casada con Buddha*. Tradución directa ao castelán de Ainara Munt e Xu Ying. Planeta/Emecé. 

## Notas 
## Véxase tamén 
### Ligazóns externas 
* 卫慧 (La literatura china traducida en España)
Dominio

O termo **dominio** pode referirse a:
***Dominio**, en bioloxía, é a subdivisión dos seres vivos;
***Dominio proteico**, parte da estrutura dunha proteína;
***Dominio de Internet**.
***Dominio británico**, relación política dos territorios que o compoñen respecto do Imperio Británico;
***Dominio** en dereito (propiedade); dominio público é o conxunto de bens e dereitos de titularidade pública non posuídos de xeito privativo;
* en matemáticas dáselle diversos usos á palabra dominio:
****Dominio de definición**, conxunto de valores para os que unha determinada función matemática está definida;
****Dominio**. Na análise matemática, un **dominio** ou **rexión** é un conxunto non baleiro, conexo e aberto nun espazo topolóxico. Algúns autores non esixen que sexa aberto.
****Dominio**, en álxebra é un anel conmutativo e unitario no que 0 \neq 1. Tamén se usa para:
*****Dominio de integridade**, un anel (non necesariamente conmutativo nin unitario) que carecen de divisores de cero (un caso particular é un dominio euclidiano);
*****Dominio de ideais principais**;
*****Dominio de factorización única**;
Rufus Wainwright

**Rufus Wainwright**, nado o 22 de xullo de 1973 en Rhinebeck (Nova York), é un cantautor en inglés e francés dos Estados Unidos e o Canadá.

## Traxectoria 
Fillo dos cantantes de folk Loudon Wainwright III e Kate McGarrigle, e irmán da cantante Martha Wainwright. Empezou a tocar o piano con 6 anos e fixo viras coa súa familia aos 13. A súa música ten unhas marcadas influencias líricas que van desde a ópera ata a canción francesa pasando polo musical, colaborou en BSO e anuncios.

É abertamente homosexual e na súa adolescencia foi vítima dunha violación e por iso durante moito tempo viviu con medo a ter SIDA.

## Álbums 
* *Rufus Wainwright* (1998, DreamWorks)
* *Poses* (2001, DreamWorks)
* *Want One* (2003, DreamWorks)
* *Waiting for a Want* (EP; 2004, DreamWorks) 
* *Want Two* (2004, DreamWorks/Geffen)
* *Alright Already* (EP; 2005, DreamWorks/Geffen)
* *All Days Are Nights: Songs for Lulu* (2010)
* *Out of the Game* (2012)
miniatura|dereita|100px|Rufus Wainwright

## Filmografía 
* *I´m your man* (2005)
* *The Aviator* (2004) 
* *Heights* (2004)
* *Tommy Tricker and the Stamp Traveller* (1988)

## Premios 
* 1989 - Genie Awards, Best Original Song, "I'm A Runnin'"
* 1999 - , *Rufus Wainwright*
* 1999 - 
* 1999 - , Gay/Lesbian American Music Awards
* 2002 - , *Poses*

## Notas 
## Véxase tamén 
### Ligazóns externas 
* Rufus Wainwright's official website
Nina Berberova

**Nina Nikolaevna Berberova** (en ), nada en San Petersburgo o 8 de agosto, ou o 26 de xullo segundo o calendario xuliano, de 1901 e finada en Filadelfia o 26 de setembro de 1993, foi unha escritora rusa que, entre outras cousas, é famosa por narrar a vida dos exiliados rusos en París.

## Traxectoria 
Filla única de Nikolai Ivanovi Berberov, funcionario do Ministerio de Finanzas e de Natalja Ivanovna Karaulova, a súa historia como escritora comeza en Berlín, máis tarde en París e logo en Estados Unidos como describe na súa autobiografía "*Kursiv moi*", (*Курсив мой*, en galego *A cursiva é miña*) publicada en 1957.

Viviu en París desde 1925 a 1950, ano en que se estableceu nos Estados Unidos, onde traballou para as universidades de Princeton e Yale.

Morreu o 27 de setembro de 1993 por complicacións despois dunha caída.

## Obra 
* *Мыс Бурь*  *Mys bur*. Novela
* *Повелительница*  (1932)  *Povelitelnitsa .* Novela
* *Аккомпаниаторша : рассказы в изгнании*  (1935)  *Akkompaniatorsha : rasskaszy v izgnanii*
* *Чайковский* (1936) *Chaikovski*i, biografía.
* *Бородин*. (1938) *Borodin*, biografía
* *Без заката.*(1938) *Bez zakata*
* *Александр Блок и его время* (1947) *Aleksandr  Blok i ego vremaia*, biografía
* *Облегчение участи*. (1949) *Oblegchenie uchasti*
* *Дело Кравченко. История процесса, Delo Kravchenko. Istoriia protsessa*
* *Курсив мой* (1972) *Kursiv moi*. Autobiografía
* *Железная женщина* (1981) *Zhelesnaia zhenshchina*
* *Стихи*  (1984) *Stikhi*
* *Люди и ложи.* (1986) *Loidi i lozhi*
* *Биянкурские праздники. Buiankurskie prasdniku*i
* *Cniornaia bolezn*
Alejandra Pizarnik

**Flora Alejandra Pizarnik**, nada en Buenos Aires o 29 de abril de 1936 e finada na mesma cidade o 25 de setembro de 1972, foi unha poeta arxentina.

## Traxectoria 
Nacida no seo dunha familia de inmigrantes xudeus rusos, estudou Filosofía e Letras na Universidade de Bos Aires e pintura con Juan Batlle Plans.

De 1960 a 1964, viviu en París, onde traballou na publicación *Cuadernos* e nalgunhas editoras. Estudou diversos cursos de historia da relixión e literatura francesa na Sorbona. Tamén publicou poemas e críticas en varios diarios e traduciu obras de Antonin Artaud, Henri Michaux, Aimé Césaire e Yves Bonnefoy, entre outros.

O 25 de setembro de 1972, durante unha fin de semana fóra do sanatorio psiquiátrico onde estaba internada, Pizarnik suicidouse aos 36 anos cunha sobredose de seconal.

## Obra 
* *La tierra más ajena* (1955)
* *La última inocencia* (1956)
* *Las aventuras perdidas* (1958)
* *Árbol de Diana* (1962)
* *Los trabajos y las noches* (1965)
* *Extracción de la piedra de locura* (1968)
* *El infierno musical* (1971)
* *La condesa sangrienta* (1971)

### Publicacións póstumas 
* *El deseo de la palabra* (1975). Selección de poemas e textos críticos que Alejandra planeou con Antonio Beneyto e Martha I. Moia
* *Una noche en el desierto* (1978)
* *Entrevistas* (1978)
* *Zona prohibida* (1982).  Debuxos e poemas, moitos deles borradores de pezas publicadas en *Árbol de Diana*
* *Poemas* (1982)
* *Textos de Sombra y últimos poemas* (1982)
* *Correspondencia Pizarnik* (1998)
* *Obras completas* (2000)
* *Poesía completa* (2000)
* *Prosa completa* (2002)
* *Diarios* (2003)

## Véxase tamén 
### Ligazóns externas 
* Alejandra Pizarnik/*Obrapoética* 
* Pizarnik: Pública e Privada 
* Vídeo con imaxes e voz de Pizarnik
Yogi Bhajan

**Harbhajan Singh Khalsa Yogiji**, **Yogi Harbhajan** ou **Yogi Bhajan**, nado en Gujranwala o 26 de agosto de 1929 e finado en La Española o 6 de outubro de 2004, foi un empresario, fundador da organización non gobernamental 3HO e mestre sikh de kundalini ioga.

## Traxectoria
Fundou 3HO (Healthy, Happy, Holy Organization) en 1969 e máis tarde esta organización foi recoñecida polas ONU como ONG, ten campañas educativas e a favor dos dereitos da muller e os dereitos humanos. Como empresario, implicouse nuns 17 negocios, entre eles centros de ioga e a compañía de comida saudable Golden Temple.

Aos 39 anos instalouse nos EEUU, onde se fixo coñecido polas súas habilidades co ioga e por facer que moitos europeos e norteamericanos se convertesen ao sikhismo.

Sobrevivíronlle a súa esposa, Inderjit Kaur, os seus fillos, Ranbir Singh e Kulbir Singh; a súa filla, Kamaljit Kaur e cinco netos.
Esponxa

O termo **esponxa** pode referirse a:

* A **esponxa**, en bioloxía é un animal acuático;
* A **esponxa**  é un material absorbente usado para o baño ou para limpar.
Parazoos

Os **parazoos** (**Parazoa**) (do grego παρα-, *para*, "xunto a", e ζωα, *zoa*, "animal") son unha división animal caracterizada pola presenza de tecidos parcialmente diferenciados, pero carente de músculos, nervios e órganos internos, o que os asemella en moitos casos a unha colonia celular máis cá un organismo multicelular propiamente dito.

## Características 
Se ben posúen células diferenciadas para diversas funcións, o seu corpo está formado por unha matriz xelatinosa, con numerosos poros finos ou ostiolos por onde entra auga. Células en colar (*coanocitos*) capturan as partículas de alimento, que se dixiren intracelularmente. Posúen un esqueleto interno, formado por espículas.

Outra característica dos Parazoos vén determinada polo seu alto poder rexenerativo: a súa capacidade de disgregación e rexeneración. Se por exemplo, unha esponxa se rompe en anacos, comprobaremos como se volve a refacer de forma xeral todo o corpo grazas ó traballo dos amebocitos.

O gran número de caracteres peculiares poñen de manifesto a súa singularidade e xustifica que se recoñeza ás esponxas como unha rama especial dos metazoos: os **parazoos**.

## Clasificación 
O único filo dos Parazoa, os Porifera ou esponxas, amosan reprodución tanto asexual coma sexual. Son invariablemente acuáticos. Os adultos son sésiles, mentres que as larvas nadan libremente.

O feito de que estes animais se especializaran por vías alleas ás doutros animais, non implica que non tiveran éxito, xa que hoxe hai máis de 5.000 especies de esponxas, que na súa simplicidade son moi eficaces.

Algúns científicos inclúen no subreino Parazoa os Placozoa, un filo que consta só de dúas especies *Trichoplax adhaerens* e *Treptoplax reptans* formando este grupo. Outros científicos prefiren incluílos no subreino Agnotozoa xunto cos membros do filo Mesozoa. Outros escollen crear un subreino propio e único para estas especies chamado Phagocytellozoa.

## Véxase tamén 
### Outros artigos 
* Porifera
* Placozoa
### Ligazóns externas 
* Parazoos
Najwa Nimri

**Najwa Nimri Urrutikoetxea**, nada en Pamplona o 14 de febreiro de 1972, é unha cantautora e actriz navarra.

## Traxectoria 
Filla de xordano e vasca, o seu nome significa *éxtase* en árabe, a lingua de seu pai.

De pequena trasladouse a Bilbao e vive actualmente en Madrid. Deuse a coñecer como actriz grazas ao seu papel en *Salto ao baleiro*, a primeira película do cineasta vasco Daniel Calparsoro. En canto á súa carreira musical, antes da súa primeira incursión na pantalla, Najwa Nimri cantaba á fronte de Respect (música soul) e de Clan Club (jazz) e máis tarde formou xunto a Carlos Jean o grupo Najwajean, este grupo desfíxose e xa sacou tres discos en solitario.

Estivo casada co director de cine, Daniel Calparsoro, xunto co cal protagonizou algunhas das súas películas.

## Discografía 
### Najwajean 
* *No Blood* (1998)
* *Asfalto* (2001) (BSO)
* *Najwajean Selection* (2002) 
* *Till it breaks* (2008)

### En solitario 
* *Carefully* (2001)
* *Mayday* (2003)
* *Walkabout* (2006)
* *El último primate* (2010)

### *Singles* 
* *That Cyclone* (2001) from Carefully
* *Following Dolphins* (2001) from Carefully
* *Go Cain* (2003) from Mayday
* *Hey Boys, Girls* (2003) from Mayday
* *Capable* (2006) from Walkabout
* *Push It* (2006) from Walkabout
* *Le Tien, Le Mien* (2006) from Walkabout

## Filmografía 
* *Salto al vacío* (1995)
* *Pasajes* (1996) 
* *A ciegas* (1997) 
* *Abre los Ojos* (1997) 
* ''9'8m/s²* (1998) 
* *Los amantes del círculo polar* (1998) 
* *The Citizen* (1999) 
* *Asfalto* (2000) 
* *Before Night Falls* (2000) 
* *Lucía y el sexo* (2001) 
* *Fausto 5.0* (2001) 
* *Piedras* (2002) 
* *La reina del bar canalla* (2003) 
* *Utopía* (2003) 
* *Agents secrets* (2004) 
* *A + (Amas)* (2004) 
* *20 centímetros* (2005) 
* *El método*, (2005) 
* *Las vidas de Celia* (2005)
* *Trastorno*, (2006)
* *Oviedo Express* , (2007)
* *Mataharis*, (2007)
* *También la lluvia'', (2010)

## Televisión 
## Véxase tamén 
### Ligazóns externas 
* Web oficial  
* Najwa Nimri no Acid Jazz Hispano
Stefanie Sun

**Stefanie Sun** (孙燕姿, pinyin: **Sūn Yànzī**) (Singapur, de 1978), cantante pop en mandarín, inglés e outros dialectos chineses.

Educouse na St Margaret's Secondary School, Raffles Girls' School e o Saint Andrew's Junior College. Despois due á Nanyang Technological University, licenciouse en mercadotecnia. O seu profesor de música descubriu o seu talento como cantante.

## Álbums 
## Premios
Recibiu premios en  Singapur, Taiwán, Xina, Hong Kong e os MTV Asia Awards.

## Ligazóns externas 
*YanziUnlimited Singapore 
*Sun Yan Zi International Fanclub 
*孫燕姿聯合國 
*孫燕姿地帶(香港歌迷會)
Amoroce, Celanova

**Santiago de Amoroce** é unha das 19 parroquias do concello ourensán de Celanova, formada polos lugares de Amoroce, Os Barreiros, Carballeira, Casal, Casvasco, A Casiña, Goterre, A Granxa, Mociños, Outeiro, Quintairos, Rial e Sampil. En 2011 segundo o IGE tiña 157 habitantes (83 homes e 74 mulleres).

## Lugares e parroquias
### Lugares de Amoroce
### Parroquias de Celanova
## Notas
## Véxase tamén
### Outros artigos
*Lugares de Celanova
Valentín de Terni

200px|miniatura|*San Valentín curando un epiléptico* (detalle), comezo do século XVI, Augsbourg, Alemaña.

**Valentín de Terni**, (nome de orixe latina que significa «que vai ben, o que está san, forte»), foi un crego do século III que morreu martirizado. Está considerado santo polo Cristianismo, e tomado como protector dos epilépticos e dos namorados. Celébrase a súa festividade o 14 de febreiro, Día dos namorados.

## Historia e crenza
A crenza na protección particular dos namorados ven desde a alta Idade Media: pensábase que os paxaros a partir dese día, 14 de febreiro, comezaban a facer os niños, día de festa. Era moi difundido este culto en Alemaña, de onde provén case exclusivamente a maior parte da iconografía.

A representación de **San Valentín** como bispo ou como crego débese a unha confusión de identidade; pode ter por atributo o bastón pastoral, a palma do martirio, ou tamén dun neno epiléptico. Parece que poden reunirse nunha soa e mesma persoa os dous Valentín, pois viviron en Italia no século III, foron mártires eclesiásticos, conmemorados o 14 de febreiro polo *martyro romano*: un crego e un bispo.

*Foi decapitado o sacerdote romano en 268, baixo o emperador Claudio II *O Gótico*, por converter ao cristianismo ao prefecto Astère e toda a familia despois ser curada da cegueira, á súa filla cega desde a idade de dous anos. Foi enterrado na beira da vía Flaminia, onde logo o papa Xulio I mandou que se construíse máis tarde unha basílica.
*A tradición presenta outro Valentín que se consagrou como bispo de Terni (*Interamnæ*) en Umbría, a partir do ano 203. Moi coñecido polos seus milagres e virtudes, foi a Roma invitado por un filósofo chamado Cratón (que era pagán), cuxo fillo sufría dunha enfermidade incurable. O bispo acudiu á súa invitación, prometeulle a curación do fillo coa condición de que se convertese ao cristianismo con toda a súa familia. Aceptada a condición, o bispo púxose a rezar e repentinamente, o rapaz quedou completamente curado. É debido a isto, foi encarcerado en primeiro lugar, logo, negándose a sacrificar os ídolos, despois de encadeado e mallado a paus, foi finalmente decapitado, no ano  273, resultas das persecucións do emperador Aureliano e non de Claudio II, como algúns historiadores cren. O seu corpo foi recollido polos seus discípulos e enterrado a Terni, na vía Flaminia.

Estas son pois a identidade dos dous nomes, a coincidencia dos lugares de sepultura e a semellanza dos martirios na mesma época, conduciron a confundir os dous Valentín nun e único Santo.

A festividade foi borrada do calendario litúrxico católico no ano 1969 como parte dun intento para eliminar santos de orixe posiblemente lendario, aínda que segue sendo celebrada localmente por algunhas parroquias.

## Notas 
## Véxase tamén
*Parroquias de Galicia baixo a advocación de san Valentín
A Mezquita, A Merca

**San Pedro da Mezquita** é unha parroquia do concello ourensán da Merca. Segundo o IGE no ano 2007 tiña 244 habitantes (113 homes e 131 mulleres), 7 menos que no ano anterior.

## Patrimonio histórico e artístico 
A igrexa de San Pedro da Mezquita foi declarada Ben de Interese Cultural en 1931. É de orixe románica (ten unha inscrición de 1202, malia que xa aparece citada no ano 986), con elementos de transición ao gótico. É de planta lonxitudinal e unha soa nave, que remata nun piñón. A ábsida está cuberta por dous teitos desiguais. A nave comunícase mediante un arco dobremente partido coa ábsida.

Desde a igrexa pódese contemplar o castro de San Marcos.

A torre de San Pedro da Mezquita foi no pasado sede do señorío da Casa de Bragança, pero tras sufrir diversos derrubes e modificacións, na actualidade consérvase só a parte inferior.

## Lugares e parroquias 
### Lugares da Mezquita 
### Parroquias da Merca 
## Notas 
## Véxase tamén 
### Bibliografía 
*
### Outros artigos 
* Lugares da Merca

### Ligazóns externas 
* Web da Mezquita
Calcispongiae

|-----
! bgcolor="pink" | Subclases e Ordes
|-----
| 
* Subclase *Calcinea*
** Orde Clathrinida 
** Orde Leucettida
* Subclase *Calcaronea*
** Orde Leucosolenida
** Orde Sycettida
* Subclase *Pharetronida*
** Orde Inozoa
** Orde Sphinctozoa
|}

A clase **Calcispongiae** ou **Calcarea** é un grupo de animais do filo Porifera. Son esponxas cuxas espículas do esqueleto mineral son todas elas de carbonato cálcico (CaCO3) cristalizado en forma de calcita. As espículas non acostuman diferenciarse entre Megascleras e Microcleras; normalmente son uni, tri ou tetrarradiadas. É importante destacar que ningunha presenta fibras de esponxina. A organización pode ser de tipo Ascon, Sicon ou Leucon. Tódalas especies da clase son mariñas de hábitat pouco profundo e se reproducen por xemación e por vía sexual, dando lugar a unha característica fase larval.

## Clasificación das esponxas calcarias 
### Taxonomía 
* Subclase *Calcinea*
** Orde Clathrinida 
** Orde Leucettida
* Subclase *Calcaronea*
** Orde Leucosolenida
** Orde Sycettida
* Subclase *Pharetronida*
** Orde Inozoa
** Orde Sphinctozoa

## Lista das esponxas calcarias máis coñecidas (por orde alfabetica do nome científico) 
* *Chancellaria sp.* (o máis antigo fósil coñecido : -540 MA;Cámbrico)
* *Clathrina coriacea*
* *Grantia compressa*
* *Leucandria aspera*
* *Leucosolenia botryoides*
* *Leucosolenia complicata*
* *Sycon cilliatum*
* *Sycon elegans*
* *Sycon raphanus*

## Véxase tamén 
### Outros artigos 
* Porifera
### Bibliografía 
### Ligazóns externas 
#### En inglés 
* UCMP: Calcarea
Condado de Morris, Nova Jersey

O condado de **Morris** está situado no estado de Nova Jersey (EUA) a uns 40&nbsp;km ó oeste da cidade de Nova York. No censo do 2000 a poboación era de 470.212 habitantes. Forma parte da Área Metropolitana de Nova York. A capital do condado é Morristown.
## Xeografía 
O condado ten unha extensión de 1.247 km² (dos cales 32&nbsp;km² están cubertos por auga), e unha densidade de poboación de 387 hab./km² (segundo o censo do 2000).

Está formado polos seguintes barrios: Butler, Chatham, Chester, Florham Park, Kinnelon, Lincoln Park, Madison, Mendham, Morris Plains, Mount Arlington, Mountain Lakes, Netcong, Rockaway, Riverdale, Victory Gardens e Wharton.

As cidades máis importantes do concello son Boonton, Dover e Morristown.

## Historia 
O condado de Morris foi fundado o 15 de marzo de 1738 ó separarse do condado Hunterdon. Foi así denominado polo gobernador da provincia de Nova Jersey

## Economía 
O condado de Morris aparece de 3º no ránking de condados con maiores ingresos medios familiares dos Estados Unidos e no 10º por renda per cápita.

## Municipalidades e outras entidades de poboación 
## Véxase tamén 
### Ligazóns externas 
* Páxina do Condado de Morris .
* Historia Mineira do Condado de Morris .
* Oficina de Turismo do Condado de Morris .
* The Morris Museum .
* Morris County's Newspaper (Daily Record) .
* Historia do Condado de Morris .
* Minas Abandonadas do Condado de Morris .
* Quaker Meetinghouse de 1758 .
Seixalbo, Ourense

**San Breixo de Seixalbo** é unha parroquia situada ó sur do concello de Ourense. 

Segundo o Instituto Galego de Estatística, en 2024 tiña 1092 habitantes (545 homes e 547 mulleres), o que supón un lixeiro aumento con respecto a 2011, cando tiña 1088 habitantes.

Ten unha extensión aproximada duns 6&nbsp;km². Esténdese dende o cruzamento da antiga estrada de Celanova por San Cibrao das Viñas, ata o alto do Cumial, límite co concello de San Cibrao das Viñas, do que a separa o río Barbaña. A parroquia está atravesada pola ruta da Prata do camiño de Santiago. 
Na parroquia celébrase en xullo a Festa dos foros de Seixalbo.

## Patrimonio 
A parroquia de Seixalbo ten a súa festividade o día 23 de xuño cunha procesión polo centro da vila.

No lugar de Zaín está a capela da Virxe do O, tamén coñecida como capela da Virxe da Esperanza ou da Expectación. Ten nave de planta rectangular con muros de cachotería concertada de granito. Na portada con arco de medio punto ten porta de dúas follas. A espadana é dun só arco, con pequeno campanil, rematada en cruz de pedra. A cuberta prolóngase até unha cercha apoiada en piares de madeira formando un acolledor cabido.

Entre Zaín e Zaín de Abaixo, preto da capela, hai un cruceiro de plataforma. Ao seu carón ten restos dun pedestal cúbico. Ten varal de sección circular, moi erosionado e desgastado, e a cruz tamén moi erosionada de forma singular, feita de cemento.

Nas Curuxeiras está a capela de San Brais, construída sobre unha plataforma horizontal. Ten planta rectangular, con muros de cachotería concertada de granito. A portada é adintelada, con porta de dúas follas e un pequeno oco na cara norte. A espadana é recente, con forma semicircular, rematada en cruz de pedra.

Preto desta capela está a Casona da Torre. Ten planta rectangular de dúas alturas, con muros de cachotería concertada. A fachada nordeste ten balcón e ventá singular. Accédese a ela por un portalón con arco. Segundo a tradición podería ter a súa orixe nunha antiga torre medieval

## Seixalbo na cultura popular galega 
Dise que os de Seixalbo, cando venden os froitos en verán, din: "*Son de Seixalbo, ¿quer vostede algo?*". Pero en inverno, cando xa non teñen nada que vender, din: "*Son de Seixalbiño, déame un ochaviño!*".

## Lugares e parroquias 
### Lugares de Seixalbo 
### Parroquias de Ourense 
## Notas 
## Véxase tamén 
### Outros artigos 
* Lugares de Ourense